CELEX: 62016CN0534
Language: el
Date: 2016-10-20 00:00:00
Title: Υπόθεση C-534/16: Αίτηση προδικαστικής αποφάσεως την οποία υπέβαλε το Najvyšší súd Slovenskej republiky (Σλοβακία) στις 20 Οκτωβρίου 2016 — Finančné riaditeľstvo Slovenskej republiky κατά BB construct s.r.o.

23.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/6
            
         Αίτηση προδικαστικής αποφάσεως την οποία υπέβαλε το Najvyšší súd Slovenskej republiky (Σλοβακία) στις 20 Οκτωβρίου 2016 — Finančné riaditeľstvo Slovenskej republiky κατά BB construct s.r.o.
   (Υπόθεση C-534/16)
   (2017/C 022/09)
   Γλώσσα διαδικασίας: η σλοβακική
   
      Αιτούν δικαστήριο
   
   Najvyšší súd Slovenskej republiky
   
      Διάδικοι στην υπόθεση της κύριας δίκης
   
   
      Αναιρεσείουσα: Finančné riaditeľstvo Slovenskej republiky
   
      Αναιρεσίβλητη: BB construct s.r.o.
   
      Προδικαστικά ερωτήματα
   
   
               1)
            
            
               Μπορεί να θεωρηθεί ότι συνάδει με τον σκοπό του άρθρου 273 της οδηγίας 2006/112/ΕΚ (1) του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, ήτοι με την καταπολέμηση της απάτης στο πλαίσιο του φόρου προστιθέμενης αξίας, εθνική διοικητική διαδικασία σύμφωνα με την οποία το γεγονός ότι ο νυν διαχειριστής νομικού προσώπου υπήρξε διαχειριστής άλλου νομικού προσώπου οφειλέτη ανεξόφλητης φορολογικής οφειλής, θεωρείται, κατά την εθνική νομοθεσία, λόγος για την επιβολή φορολογικής εγγυήσεως ύψους μέχρι 500 000 ευρώ;
            
         
               2)
            
            
               Μπορεί να θεωρηθεί ότι φορολογική εγγύηση, ύψους μέχρι 500 000 ευρώ, όπως αυτή που επιβλήθηκε στην υπόθεση της κύριας δίκης, εμποδίζει την επιχειρηματική ελευθερία κατά το άρθρο 16 και επιφέρει εμμέσως την κήρυξη πτωχεύσεως του υποκείμενου στον φόρο, εισάγει δυσμενείς διακρίσεις κατά την έννοια του άρθρου 21, παράγραφος 1, και, όσον αφορά την είσπραξη του ΦΠΑ, παραβιάζει την αρχή non bis in idem και την αρχή της μη αναδρομικότητας κατά το άρθρο 49, παράγραφοι 1 και 3, του Χάρτη των Θεμελιωδών Δικαιωμάτων της Ευρωπαϊκής Ένωσης;
            
         
      (1)  EE 2006, L 347, σ. 1.